
Parlamentul  României

Camera  Deputaţilor
Comisia pentru Sănătate şi Familie
                       Nr. 28/258/ 20 iunie  2005 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege pentru modificarea art.16 din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România ( PLX nr.202 /2005),  adoptat de către Senat în şedinţa din 23 mai 2005, Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei pentru muncă şi protecţie socială nr.27/173 din 8.06.2005, avizul Comisiei pentru egalitatea de şanse între femei şi bărbaţi nr.45/155 din 31.05.2005, avizul Comisiei juridice, de disciplină şi imunităţi nr.PLX/202/1.06.2005, avizul Consiliului Legislativ nr.245/24.03.2005, precum şi punctele de vedere ale Ministerului Sănătăţii nr.27702 din 14.06.2005,  Ministerului Integrării Europene nr.13200/06.06.2005 şi Guvernului nr.612/12.04.2005.
În raport de obiectul şi conţinutul său, proiectul de lege  face parte din categoria legilor organice, potrivit prevederilor articolului 73 alineatul (3) din Constituţia României, republicată.
        VICEPREŞEDINTE,                                        SECRETAR,

 DEP.PETRE MOVILĂ   DEP.DR.DIACONESCU RENICĂ

Parlamentul  României

Camera  Deputaţilor
Comisia pentru Sănătate şi Familie
                                                                                             Nr. 28/258  /20 iunie  2005
R A P O R T 

asupra proiectului de Lege pentru modificarea art.16 din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România ( PLX nr.202 /2005)
1. Cu adresa nr.PLX 202 din 25 mai 2005,  Comisia pentru sănătate şi familie a fost sesizată cu dezbaterea , în fond, în procedură obişnuită, a proiectului de Lege pentru modificarea art.16 din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România ( PLX nr.202 /2005) .

La întocmirea raportului, comisia a avut în vedere avizul Comisiei pentru muncă şi protecţie socială nr.27/173 din 8.06.2005, avizul Comisiei pentru egalitatea de şanse între femei şi bărbaţi nr.45/155 din 31.05.2005, avizul Comisiei juridice, de disciplină şi imunităţi nr.PLX/202/1.06.2005, avizul Consiliului Legislativ nr.245/24.03.2005, precum şi punctele de vedere al Ministerului Sănătăţii nr.27702 din 14.06.2005,  Ministerului Integrării Europene nr.13200/06.06.2005 şi Guvernului nr.612/12.04.2005.
Prezentul proiect de lege are ca obiect de reglementare modificarea art.16 din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România , cu modificările şi completările ulterioare. 
Prin proiectul de lege se preconizează posibilitatea medicilor, indiferent de sex, de a continua, la cerere, activitatea medicală până la împlinirea vârstei de 65 de ani. Astfel, ar urma ca vârsta de pensionare a medicilor femei să fie aceeaşi cu a medicilor bărbaţi, indiferent de specialitatea medicală.

Având în vedere că prezentul proiect de lege corespunde reglementărilor din Capitolul 2 de negociere – Libera circulaţie a persoanelor – şi că acesta vizează interesul social şi cointeresarea personalului medical, indiferent de sex, în vederea creşterii calităţii serviciilor medicale acordate, comisia propune Plenului Camerei Deputaţilor aprobarea proiectului de lege.

2. Proiectul de lege face parte din categoria legilor organice, potrivit prevederilor articolului 73 alineatul (3) din Constituţia României, republicată.

3. La lucrările comisiei din ziua de 15.06.2005 , din totalul de 15 membri, au fost prezenţi 13 deputaţi . 

Raportul comisiei a fost adoptat în unanimitate  .

4. Proiectul de lege, potrivit art.75 din Constituţia României, republicată şi art.86 din regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.
În urma dezbaterii, comisia propune admiterea cu modificări a proiectului de lege.
I. Amendamente admise

În urma dezbaterii, Comisia pentru sănătate şi familie propune adoptarea proiectul de lege cu următoarele amendamente:

	Nr.

crt.
	Textul iniţial
	Text propus de Comisie

( autorul amendamentului )
	Motivarea

amendamentelor

propuse

	0.
	1.
	2.
	3.

	1.
	Titlul legii
“ Lege pentru modificarea art.16 din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România ”


	Nemodificat.
	

	2.
	Articol unic
Articol unic. – Art.16 din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România , publicată în Monitorul Oficial al României , Partea I, nr.578 din 30 iunie 2004, cu modificările şi completările ulterioare, se modifică şi va avea următorul cuprins:
- La articolul 16, alineatele (1), (2) , (3) şi (5) vor avea următorul cuprins:

„Art.16. – (1) Vârsta de pensionare a medicilor este de 65 de ani, indiferent de sex. Doctorii în medicină pot rămâne în activitate până la vârsta de 70 de ani.
(2) Academicienii, profesorii, conferenţiarii universitari  şi cercetătorii ştiinţifici gradul I şi II, care desfăşoară activităţi medicale, pot continua, la cerere, activitatea medicală până la vârsta de 70 de ani. Menţinerea în activitatea medicală, după împlinirea acestei vârste, se face cu acordul Colegiului Medicilor din România şi aprobarea Ministerului Sănătăţii .
(3) Persoanele prevăzute la alin.(1) şi (2) pot cere pensionarea la vârsta de 60 de ani, dacă sunt îndeplinite condiţiile prevăzute de legislaţia de asigurări sociale de stat.

..........................................................

(5) Persoanele prevăzute la alin.(2), care au împlinit vârsta de pensionare – 65 de ani - , nu pot deţine funcţia de director general, director general adjunct, în cadrul Ministerului Sănătăţii şi al ministerelor şi instituţiilor centrale cu reţea sanitară proprie, al direcţiilor de sănătate publică judeţene şi a municipiului Bucureşti, al Casei Naţionale de Asigurări de Sănătate şi al caselor judeţene de asigurări de sănătate, precum şi funcţiile de director general şi director general adjunct de spital clinic universitar şi institute de cercetare. „
(text proiect de lege)

..........................................................

(7) Prin derogare de la prevederile alin.(4), medicii de familie stabiliţi în mediul rural îşi pot continua activitatea după împlinirea vârstei de pensionare, la cerere, cu aviz anual eliberat de Ministerul Sănătăţii şi Colegiul Medicilor din România, pe baza certificatului de sănătate.”
(text Legea nr.306/2004)
____
	Se propune ca articolul unic să se reformuleze după cum urmează:
Articol unic. – Articolul 16 din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România , publicată în Monitorul Oficial al României , Partea I, nr.578 din 30 iunie 2004, cu modificările şi completările ulterioare, se modifică şi se completează după cum urmează :

1. La articolul 16, alineatele (1), (2) , (3) , (5) şi (7) vor avea următorul cuprins:

 „Art.16. – (1) Vârsta de pensionare a medicilor este de 65 de ani, indiferent de sex. Doctorii în medicină pot rămâne în activitate până la vârsta de 70 de ani.

(2) Academicienii, profesorii, conferenţiarii universitari  şi cercetătorii ştiinţifici gradul I şi II, care desfăşoară activităţi medicale, pot continua, la cerere, activitatea medicală până la vârsta de 70 de ani. Menţinerea în activitatea medicală, după împlinirea acestei vârste, se face cu acordul Colegiului Medicilor din România şi aprobarea Ministerului Sănătăţii .

(3) Persoanele prevăzute la alin.(1) şi (2) pot cere pensionarea dacă sunt îndeplinite condiţiile prevăzute de legislaţia de asigurări sociale de stat.

......................................................

(5) Persoanele care au împlinit vârsta de 65 de ani  nu pot deţine funcţia de director general, director general adjunct în cadrul Ministerului Sănătăţii şi al ministerelor şi instituţiilor centrale cu reţea sanitară proprie, al direcţiilor de sănătate publică judeţene şi a municipiului Bucureşti, al Casei Naţionale de Asigurări de Sănătate şi al caselor judeţene de asigurări de sănătate, precum şi funcţiile de director general, director general adjunct de spital şi şef de secţie. În spitalele clinice şi  universitare profesorii universitari pot ocupa funcţia de şef de secţie până la vârsta de 70 de ani.
...............................................................

(7) Prin derogare de la prevederile alin.(4), medicii de familie care au domiciliul în mediul rural şi care îşi exercită profesia în localitatea de reşedinţă sau în localităţi din mediul rural limitrofe,  îşi pot continua activitatea după împlinirea vârstei de pensionare, la cerere, cu aviz anual eliberat de Ministerul Sănătăţii şi Colegiul Medicilor din România, pe baza certificatului de sănătate.”

2. La articolul 16, după alineatul (7) se introduce alineatul (8) cu următorul cuprins:

„(8) Pentru buna funcţionare a unor secţii din spitale, în specialităţile medicale fără acoperire în teritoriu, se pot face derogări de la prevederile alin.(1) la propunerea direcţiilor de sănătate publică, judeţene şi a municipiului Bucureşti cu avizul Colegiului Medicilor din România şi cu aprobarea Ministerului Sănătăţii. Derogările se fac anual cu condiţia scoaterii la concurs a posturilor.”

Autori: dl.dep.dr.Paveliu Sorin ( Grup Parlamentar al PNL ), dl.dep.dr.Ovidiu Brînzan ( Grup Parlamentar al PSD ), dl.dep.dr.Luchian Ion ( Grup Parlamentar al PNL ), dl.dep.dr.Buşoi Cristian ( Grup Parlamentar al PNL )   şi dl.dep.Movilă Petre ( Grup Parlamentar al PD ).
	Pentru respectarea normelor de tehnică legislativă.

Pentru corelare cu legislaţia de asigurări sociale de stat. (Legea nr.19/2000)

Pentru o enumerare completă a funcţiilor care nu mai pot fi ocupate după împlinirea vârstei de 65 de ani şi pentru a asigura ocuparea posturilor de şef de secţie.

Pentru a asigura permanenţa asistenţei medicale în mediul rural.

Pentru respectarea normelor de tehnică legislativă.

Pentru buna funcţionare a spitalelor cu deficit de medici specialişti.




II. AMENDAMENTE RESPINSE

	Nr.

crt.
	Textul iniţial
	Amendamentul propus şi autorul acestuia
	Motivare
	Camera Decizională

	0.
	1.
	2.
	3.
	4.

	1.
	____


	Comisia pentru muncă şi protecţie socială propune respingerea proiectului de lege.
	a) Argumente pentru susţinerea amendamentului:

- conform prevederilor art.16 din Legea nr.306/2004, medicii pot   să-şi continue activitatea şi după pensionare în sectorul privat, iar medicii de familie din mediul rural pot să-şi continue activitatea în sectorul de stat, la cerere, cu avizul anual eliberat de Ministerul Sănătăţii  şi Colegiul Medicilor din România .

- nu există nici un studiu sau o cercetare în domeniu care să evidenţieze faptul că medicina de familie este mai puţin solicitantă pentru medicul care o practică, decât alte posibilităţi medicale  practicate în spital.

- a acorda posibilitatea ca, la cerere, să se lucreze până la 65 de ani pentru toate specialităţile din medicină, ar însemna blocarea pe încă 5 ani a multor posturi de medic de familie şi medic specialist, ceea ce ar conduce la imposibilitatea tinerilor absolvenţi de a-şi găsi un loc de muncă. În plus, generaţiile de medici cu vârste apropiate de vârsta de pensionare au puţine cunoştinţe, sau chiar deloc, în domeniul informaticii. Ca atare, este nevoie de personal medical care să facă faţă cerinţelor modernizării tehnicii.

b) Argumente pentru respingerea amendamentului:
Proiectul de lege stabileşte vârsta de 65 de ani ca vârstă de pensionare la cerere, pentru medicii femei, indiferent de specialitatea medicală.


	Camera Deputaţilor.



	2.
	____
	Dl.dep.dr.Câmpanu Liviu ( Grup Parlamentar al PNL ) propune respingerea proiectului de lege.
	a) Argumente pentru susţinerea amendamentului:

· diferenţierea tendenţioasă făcută în expunerea de motive referitoare la activitatea medicului de familie;

· blocarea unor posturi care ar putea fi ocupate de tinerii absolvenţi ai facultăţii de medicină sau a rezidenţiatului de medicină de familie;

· activitatea medicului de familie este o activitate cu o mare încărcătură de responsabilitate şi având în vedere şi condiţiile deosebit de dificile din unele zone rurale considerăm că prelungirea activităţii unei femei medic de la vârsta de 60 de ani va fi încărcată de o mare doză de epuizare, lucru pe care un medic nu-l merită după o viaţă de muncă;

· se consideră că este absolut necesară găsirea unor modalităţi de recompensare suplimentară a viitorilor medici pensionari;

· în cazul medicilor de familie, propune continuarea activităţii până la vârsta prevăzută în proiectul legislativ, în condiţiile colaborării cu un tânăr absolvent de medicină sau rezidenţiat de medicină.

b) Argumente pentru respingerea amendamentului:
Proiectul de lege stabileşte vârsta de 65 de ani ca vârstă de pensionare la cerere, pentru medicii femei, indiferent de specialitatea medicală.


	Camera Deputaţilor.



	3.
	       Alin.(5)
	Dl.dep.Acad.Prof.Mircea Ifrim ( Grup Parlamentar al PPRM ) a propus ca alin.(5) să se reformuleze după cum urmează:

„(5) Persoanele prevăzute la alin.(2), care au împlinit vârsta de pensionare – 65 de ani -, nu pot deţine funcţia de director general, director general adjunct, în cadrul Ministerului Sănătăţii şi al ministerelor şi instituţiilor centrale cu reţea sanitară proprie, al direcţiilor de sănătate publică judeţene şi a municipiului Bucureşti, al Casei Naţionale de Asigurări de Sănătate , cu excepţia funcţiilor de director general şi director general adjunct de spital clinic universitar şi institute de cercetare.”
	a) Argumente pentru susţinerea amendamentului:

Este necesar ca persoanele care au împlinit vârsta de pensionare să poată deţine funcţia de director general şi director general adjunct de spital clinic universitar şi institute de cercetare, excepţie prevăzută şi în Legea nr.306/2004, deoarece experienţa profesională a acestor personalităţi medicale este în folosul atât al bolnavului cât şi a managementului sanitar.

b) Argumente pentru respingerea amendamentului:

Pentru a se evita blocarea acestor posturi.


	Camera Deputaţilor.




Comisia a propus aprobarea proiectului de lege cu  8  voturi pentru şi   1 vot  împotrivă. 

                      VICEPREŞEDINTE,                                                                                                      SECRETAR,

                     DEP.PETRE MOVILĂ                                                                              DEP.DR.DIACONESCU RENICĂ

